Terijs Krūzs

**Terijs Alans Krūzs** (, ; dzimis ) ir amerikāņu aktieris, televīzijas raidījumu vadītājs un bijušais profesionālais amerikāņu futbola spēlētājs.

Atveidojis galvenās lomas tādās filmās kā "Slepenpolicijā tikai meitenes" (2004), "Idiokrātija" (2006), "Kopā pret pašu gribu" (2014), filmu ciklā "Neiznīcināmie" (2010—2014), ierunājis tēlus animācijas filmās "Mākoņains, gaidāms kotlešu lietus 2" (2013) un "Rībiens" (2021). Filmējies UPN/CW situāciju komēdijā *[[Everybody Hates Chris]]* (2005—2009) un *[[Fox Broadcasting Company|Fox]]* un NBC seriālā "Bruklina 99" (2013—2021). Vadījis spēļu šovu *Who Wants to Be a Millionaire?* (2014—2015) un šovu *[[America's Got Talent]]* (2019—pašlaik).

Krūzs kā aizsargs un centra aizsargs (*linebacker*) spēlējis Nacionālās futbola līgas (NFL) komandās Losandželosas "Rams", Sandjego "Chargers" un Vašingtonas "Redskins" komandās, kā arī Pasaules amerikāņu futbola līgas (WLAF) komandā "Rhein Fire" un koledžu futbolā Rietummičiganas Universitātē.

Kā publisks sieviešu tiesību aizstāvis un aktīvists pret seksismu, Krūzs dalījies stāstos par vardarbību, ko viņa ģimene pārcieta no tēva, kā arī Krūzs iekļauts cilvēku grupā, kuri 2017. gadā tikuši atzīti par žurnāla "Time" Gada cilvēkiem, kas izteikušies pret seksuālu vardarbību un uzmākšanos *[[MeToo]]* kampaņas laikā.

## Biogrāfija
Krūzs dzimis 1968. gada 30. jūlijā Flintā, Mičiganas štatā Patrīcijas Annas (dzimusi Simpsone) un Terija Krūza ģimenē. Kā vidējais bērns trīs bērnu ģimenē, uzauga stingrā kristīgā mājsaimniecībā Flintā, un viņu galvenokārt audzināja viņa māte, kurai Terija dzimšanas brīdī bija 18 gadi. Krūza tēvs bija alkoholiķis un vardarbīgs pret sievu. Krūzs saņēma flautu no savas tantes un astoņus gadus apguva flautas spēles nodarbības. Viņš pavadīja vasaru Interlokenas Mākslas akadēmijā un iestājās Rietummičiganas Universitātē Kalamazū, saņemot mākslas stipendiju. Pēc pirmā kursa viņš mēģināja spēlēt futbolu un nopelnīja pilnu sporta stipendiju.

### Futbolista karjera
Krūzu 1991. gada NFL drafta 11. kārtā draftēja Losandželosas "Rams". Karjeras laikā pārstāvējis "Rams" (sešas spēles), Grīnbejas "Packers" (bez spēlēm), Sandjego "Chargers" (10 spēles), Vašingtonas "Redskins" (16 spēles) un Filadelfijas "Eagles" (bez spēlēm). Viņš arī spēlēja Pasaules amerikāņu futbola līgas (vēlāk *NFL Europe*) komandā "Rhein Fire" 1995. gada sezonā.

### Aktiera karjera
Pēc aiziešanas no NFL 1997. gadā, Krūzs pārcēlās uz Losandželosu, lai turpinātu aktiera karjeru. Viņam bija senas ambīcijas strādāt kino industrijā, taču līdz tam viņš neplānoja nodarboties ar aktiermākslu un vienkārši vēlējās kaut kādā veidā strādāt kino un TV industrijā. Gadu iepriekš viņš bija neatkarīgās mākslas filmas *Young Boys Incorporated* līdzautors un līdzproducents. Pašu finansēta filma, kas filmēta Detroitā ar pretnarkotiku vēstījumu. Filma balstījās uz viņa paša, kā arī viņa draugu un ģimenes novērojumiem. Neskatoties uz to, ka viņš to raksturo kā "šausmīgu" filmu, viņš uzskata, ka pieredze izraisīja viņā interesi par filmu industriju.

Krūzs 1999. gadā ieguva cīkstoņa lomu televīzijas spēļu šovā *Battle Dome*, kas kļuva par viņa pirmo aktiera lomu. Viņš atveidoja cīkstoņa *T-Money* lomu divas sezonas, līdz šova noslēgumam 2001. gadā. Atlases process un iespēja uzstāties publikas priekšā lika viņam saprast, ka viņš vēlas turpināt aktiera karjeru. Tomēr nākamos divus gadus viņam neizdevās iegūt citas lomas.

Drīz vien Krūzs parādījās *[[Old Spice]]* produktu reklāmās, filmās un mūzikas videoklipos. Viņa pirmā lielā loma bija filmā *[[Friday After Next]]*, kurā galvenajā lomā bija reperis *[[Ice Cube]]*, kura apsargs filmēšanas laukumā bija Krūzs. Nekad neapmeklējis aktiermeistarības nodarbības, viņš jautāja sev, ko vēlas publika, un viņš uzskata, ka tas viņam galu galā atnesa panākumus. Tagad viņš uzskata, ka aktiermāksla ir tas, kam viņš ir dzimis, un viņš nevēlētos citu karjeru, neskatoties uz fiziski noslogoto darbu. Pamatojoties uz viņa sniegumu filmā "Slepenpolicijā tikai meitenes" (2004), Ādams Sendlers mainīja lomu filmā "Futbols aiz restēm" (2005), lai to piešķirtu Krūzam, kurš piedalījās atlasē citai lomai šajā filmā. Viņa Džūliusa Roka loma UPN/CW situāciju komēdijas seriālā *[[Everybody Hates Chris]]*, atnesa Krūzam plašāku sabiedrības atpazīstamību, un seriālu izrādīja četras sezonas no 2005. līdz 2009. gadam. Vēlāk atveidojis NYPD seržanta (sākot ar 7. sezonu, leitnanta) Terijs Džefordsa lomu *[[Fox Broadcasting Company|Fox]]*/NBC situāciju komēdijā "Bruklina 99", kuras pirmizrāde notika 2013. gadā.

## Filmogrāfija

### Kino

### Televīzija

## Atsauces

## Ārējās saites

* 
*